BG
C 95/4
Официален вестник на Европейския съюз
28.2.2022 г.
Определение на Съда (шести състав) от 6 декември 2021 г. (преюдициално запитване от Ráckevei Járásbíróság — Унгария) — EP, TA, FV, TB/ERSTE Bank Hungary Zrt (Дело C-670/20) (1) (Преюдициално запитване — Член 99 от Процедурния правилник на Съда — Защита на потребителите — Директива 93/13/ЕИО — Неравноправни клаузи в потребителските договори — Договор за кредит в чуждестранна валута — Клаузи, които излагат кредитополучателя на валутен риск — Член 4, параграф 2 — Изисквания за разбираемост и за прозрачност — Липса на последици от изявлението на потребителя, че той е напълно наясно с потенциалните рискове, произтичащи от вземането на кредит в чуждестранна валута — Ясен и разбираем текст на договорна клауза) (2022/C 95/05) Език на производството: унгарски Запитваща юрисдикция Ráckevei Járásbíróság
Страни в главното производство Ищци: EP, TA, FV, TB Ответник: ERSTE Bank Hungary Zrt
Диспозитив Член 4, параграф 2 от Директива 93/13/ЕИО на Съвета от 5 април 1993 година относно неравноправните клаузи в потребителските договори трябва да се тълкува в смисъл, че изискването за прозрачност на клаузите на договор за кредит в чуждестранна валута, които излагат кредитополучателя на валутен риск, е изпълнено само когато продавачът или доставчикът му е предоставил точна и достатъчна информация относно валутния риск, позволяваща на средния потребител, който е относително осведомен и в разумни граници наблюдателен и съобразителен, да оцени риска от потенциално значителни отрицателни икономически последици от подобни клаузи за целия период на финансовите му задължения.
В това отношение обстоятелството, че потребителят декларира, че е напълно наясно с потенциалните рискове, произтичащи от сключването на посочения договор, само по себе си няма значение за преценката дали продавачът или доставчикът е изпълнил посоченото изискване за прозрачност.
(1)
ОВ C 98, 22.3.2021 г.
Определение на Съда (осми състав) от 13 декември 2021 г. (преюдициално запитване от Tribunal Arbitral Tributário (Centro de Arbitragem Administrativa — CAAD) — Португалия) — VX/Autoridade Tributária e Aduaneira (Дело C-224/21) (1) (Преюдициално запитване — Член 99 от Процедурния регламент на Съда — Пряко данъчно облагане — Облагане на доходи от недвижими имоти — Членове 63 и 65 ДФЕС — Свободно движение на капитали — Дискриминация — По-високо данъчно облагане на реализираните от чуждестранни лица доходи от недвижими имоти — Възможност за избор на режима на облагане, приложим за местните лица) (2022/C 95/06) Език на производството: португалски Запитваща юрисдикция Tribunal Arbitral Tributário (Centro de Arbitragem Administrativa — CAAD)